       На основу члaнa 99. Закона о планирању и изградњи ("Службени гласник Републике Србије", број 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019 , 37/2019 други закон, 9/2020 и 52/2021) и члана 11. и 12. Одлуке о отуђењу, давању у закуп и прибављању грађевинског земљишта у јавној својини („Службени гласник Града Лесковца“, број 9/2017) 

ГРАД ЛЕСКОВАЦ ОБЈАВЉУЈЕ ЈАВНИ ОГЛАС

ЗА ЈАВНО НАДМЕТАЊЕ ЗА ОТУЂЕЊЕ НЕИЗГРАЂЕНОГ

ГРАЂЕВИНСКОГ ЗЕМЉИШТА У ЈАВНОЈ СВОЈИНИ

ПОДАЦИ О ЗЕМЉИШТУ КОЈЕ СЕ ОТУЂУЈЕ

I
         Неизграђено грађевинско земљиште које је предмет оглашавања распоређено је на следећим локацијамa:

ЛОКАЦИЈА 1- ГРАЂЕВИНСКО ЗЕМЉИШТЕ ОЗНАКЕ: КП БР. 15241/2 КО ЛЕСКОВАЦ, површине 10а 00m²  У НАСЕЉУ „КУМАЛАК“ У ЛЕСКОВЦУ – БЛОК 58 - ПРЕТЕЖНЕ НАМЕНЕ ПРИВРЕЂИВАЊЕ/РАДНА ЗОНА  
  Налази се у источном делу града Лесковца, у насељу „Кумалак“, у ул. Љубише Самарџића
       Инфраструктурна опремљеност

	Саобраћајна
	приступ парцели је са ул. Љубише Самарџића (улица са северне стране грађевинске парцеле)са коловозом од асфалта и планираног продужетка улице Симе Погачаревића – продужетак улице постоји по катастарском стању, док у фактичком стању није изграђен

	Енергетска
	нисконапонска електроенергетска мрежа
	на предвиђеном подручју где се налази локација не постоји изграђена инфрастрктура довољног капацитета; како би се стекли услови за прикључење на електроенергетски систем потребно je предвидети у непосредној близини изградњу ТС 10/0,4кV са прикључним кабловским водом

	
	гасовод
	 постоји

	
	топловод
	не постоји

	Водовод 
	у улици Љубише Самарџића постоји изграђена водоводна мрежа ПЕХД Ø 110

	Канализација
	у улици Љубише Самарџића и у планираном продужетку улице Симе Погачаревића не постоји изграђена канализациона мрежа; до изградње планиране канализационе мреже у овој улици санитарне отпадне воде одвести у водонепропусну септику јаму затвореног типа која је потребно да буде на грађевинској парцели, а атмосферске воде одвести у слободну зелену површину


Грађевинско земљиште отуђује се као комунално опремљено на постојећи ниво комуналне
опремљености.
	УРБАНИСТИЧКИ ПОКАЗАТЕЉИ

	Индекс заузетости парцеле
	Максимално 50 %

	Спратност
	Три надземне етаже

	Удаљеност грађевинске од регулационе линије
	Минимално 10,00m 


Почетна цена за КП бр. 15241/2 КО Лесковац, површине 10а 00m² утврђена је у нето износу од                   2.931.207,00динара. 
Износ депозита је 586.241,00 динара. 
У почетну цену нису урачунате пореске обавезе које сноси купац. 
Лицитациони корак износи 146.560,00 динара.
ЛОКАЦИЈА 2 - ГРАЂЕВИНСКО ЗЕМЉИШТЕ ОЗНАКЕ: КП БР. 9719/8 КО ЛЕСКОВАЦ, површине 4а 50m²,У НАСЕЉУ „СТОЧНА ПИЈАЦА“ У ЛЕСКОВЦУ – ЦЕЛИНА 2, ПОТЦЕЛИНА 2ф – ПРЕТЕЖНЕ НАМЕНЕ ПОРОДИЧНО СТАНОВАЊЕ.
Налази се у југозападном делу града Лесковца, у насељу „Сточна пијаца“, у ул. Скадарској.

Инфраструктурна опремљеност

	Саобраћајна
	приступ парцели је са ул. Скадарске, која је са коловозом од асфалта

	Енергетска
	нисконапонска електроенергетска мрежа
	постоји изграђена

	
	топловод
	не постоји

	
	гасовод
	не постоји

	Водовод 
	у улици Скадарској, са које се приступа локацији, постоји изграђена водоводна мрежа КМ Ø 140 

	Канализација
	у улици Скадарској, са које се приступа локацији, постоји изграђена канализациона мрежа профила КЦ-Т Ø 250


Грађевинско земљиште отуђује се као комунално опремљено на постојећи ниво комуналне
   опремљености.
	УРБАНИСТИЧКИ ПОКАЗАТЕЉИ

	Индекс заузетости парцеле
	Максимално 50 %

	Спратност
	Четири надземне етаже

	Удаљеност грађевинске од регулационе линије
	Минимално 3,00m 


Почетна цена за КП бр. 9719/8 КО Лесковац, површине 4а 50m² утврђена је у нето износу од  2.004.946,00 динара.

Износ депозита је 400.989,00 динара.
У почетну цену нису урачунате пореске обавезе које сноси купац.

Лицитациони корак износи 100.247,00 динара.
ЛОКАЦИЈА 3 - ГРАЂЕВИНСКО ЗЕМЉИШТЕ ОЗНАКЕ: КП БР. 9620/112 КО ЛЕСКОВАЦ, површине 3а 48m², У НАСЕЉУ „СТОЧНА ПИЈАЦА“ У ЛЕСКОВЦУ – ЦЕЛИНА 2, ПОТЦЕЛИНА 2ф – ПРЕТЕЖНЕ НАМЕНЕ ПОРОДИЧНО СТАНОВАЊЕ (изградња двојног објекта)
Налази се у југозападном делу града Лесковца, у насељу „Сточна пијаца“, у ул. Лазе Лазаревића.
Инфраструктурна опремљеност

	Саобраћајна
	приступ парцели је са ул. Лазе Лазаревића, која је са коловозом од асфалта

	Енергетска
	нисконапонска електроенергетска мрежа
	постоји изграђена

	
	топловод
	не постоји

	
	гасовод
	не постоји

	Водовод 
	у улици Лазе Лазаревића, са које се приступа локацији, постоји изграђена водоводна мрежа СПЕ Ø 110

	Канализација
	у улици Лазе Лазаревић. са које се приступа локацији постоји изграђена канализациона мрежа профила КЦ –Т Ø 250


Грађевинско земљиште отуђује се као комунално опремљено на постојећи ниво комуналне
    опремљености.
	УРБАНИСТИЧКИ ПОКАЗАТЕЉИ

	Индекс заузетости парцеле
	Максимално 50 %

	Спратност
	Четири надземне етаже

	Удаљеност грађевинске од регулационе линије
	Минимално 3,00m 


Почетна цена за КП бр. 9620/112 КО Лесковац, површине 3а 48m² утврђена је у нето износу од  1.547.678,00 динара.

Износ депозита је 309.536,00 динара. 

У почетну цену нису урачунате пореске обавезе које сноси купац. 

Лицитациони корак износи 77.384,00 динара.
II
       Земљиште које је предмет огласа за јавно надметање отуђује се на постојећем нивоу комуналне опремљености. 
III
      Увид у важећи план и предвиђене урбанистичко техничке услoве изградње може се извршити код ЈП „Урбанизам и изградња Лесковац“, Трг револувије 45, IV спрат, канцеларија бр. 9, свакога дана у времену од 10h до 13h, код контакт лица Иване Ранђеловић, дипл.инж.арх. 
IV
          Право учешћа у поступку јавног надметања имају физичка лица и правна лица која су уписана у одговарајући регистар и имају активни статус и која поднесу благовремену и потпуну пријаву за јавно надметање.
V
       Пријаве за учешће на огласу за јавно надметање достављају се Комисији за спровођење огласа за јавно надметање за отуђење земљишта у јавној својини, у затвореном омоту – коверти, са назнаком-НЕ ОТВАРАТИ, путем поште или непосредно на писарници Градске управе града Лесковца, у року од 30 дана од дана објављивања огласа у дневном листу „Вечерње новости“ на адресу: Трг револуције 45, V спрат, канцеларија број 2. 
Потпуна пријава за учешће на јавном надметању садржи: 
- Ознаку локације - грађевинског земљишта, односно броја катастарске парцеле на коју се односи;
 - Име и презиме, адресу и фотокопију личне карте за физичка лица, ако је у питању приватни предузетник и матични број радње из јединственог регистра радњи и решење о упису у одговарајући регистар; 
- Назив, односно фирму и седиште правног лица, доказ о упису у регистар надлежног органа, ПИБ и матични број, име и презиме директора односно лица овлашћеног за заступање, потпис и печат; 
- Изјаву о прихватању свих услова из огласа (реченица у доњем делу Пријаве); 
- Доказ о уплати депозита за локацију за коју се подноси пријава уз обавезну назнаку локације и броја парцеле за коју се лицитира, на жиро рачун града Лесковца 840-2838740-23. У позиву на број уписати ПИБ за правна лица, а матични број за физичка лица; 
- Уредно овлашћење за заступање у случају заступања.
     Подносилац пријаве који се пријављује за учешће на јавном надметању за више локација подноси пријаву и уплату депозита врши за сваку локацију посебно.
      Неблаговремене и непотпуне пријаве за јавно надметање неће се разматрати. 
VI
      Јавно надметање за отуђење земљишта одржаће се дана 25.08.2023. године, са почетком у 11.00 часова у сали Скупштине града Лесковца, ул. Пана Ђукића бр. 9-11. Почетни износ цене за отуђење грађевинског земљишта које је предмет овог огласа означен је у члану I за сваку катастарску парцелу понаособ.  Понуђач који излицитира највећи износ, обавезан је да на позив председника Комисије за спровођење огласа одмах потпише Изјаву да је понудио највиши износ цене за отуђење, са назнаком висине понуђеног износа. 
VII
       Поступак јавног надметања спровешће се и уколико пристигне најмање једна благовремена и потпуна пријава на основу које се подносилац региструје и проглашава се купцем ако почетну цену из овог огласа прихвати као купопродајну цену за отуђење непокретности из јавне својине. Уколико подносилац потпуне и благовремене пријаве не приступи јавном надметању, односно не прихвати купопродајну цену, губи право на повраћај депозита. 
VIII
       Комисија доноси Одлуку о најповољнијем понуђачу у року од 5 дана од дана спровођења поступка јавног надметања и исту доставља учесницима јавног надметања. 
IX
       Најповољнији понуђач у обавези је да купопродајну цену за предметне непокретности, умањену за износ депозита, уплати на жиро рачун града Лесковца у року од 30 (тридесет) дана од дана доношења Одлуке о отуђењу непокретности најповољнијем понуђачу и затим приступи потписивању и овери уговора код јавног бележника. Уколико најповољнији понуђач у наведеном року не изврши уплату и не приступи потписивању и овери уговора, губи право на повраћај депозита. 
X
      Учесник на огласу о јавном надметању који није најповољнији понуђач има право на повраћај гарантног износа-депозита, и то одмах по завршетку рада Комисије за спровођење Огласа. 
XI
      Учесник јавног надметања који сматра да је грађевинско земљиште отуђено супротно одредбама Закона, те да му је на тај начин повређено право, може поднети надлежном Суду тужбу за поништај уговора у року од 8 дана од сазнања за закључење Уговора, а најкасније у року од 30 дана од дана закључења Уговора. 
Број:060-22/23-II
У Лесковцу 06.07.2023. Године
ГРАДСКО ВЕЋЕ ГРАДА ЛЕСКОВЦА
                                                                                                          ГРАДОНАЧЕЛНИК 
                                                                                        др сци. мед. ГОРАН ЦВЕТАНОВИЋ
1

